Itz chönnti mer aanää, miir, wo Dütsch rede, sägi em  Chiucheschiff  esoo, wius on en Aart länglechs Gfääss sig. Aber mir si nid säuber uf das Wort choo. Mir heis us em Mittulatinischen etleent u übersetzt. Deert het men em länge  Houptruum vo dr Hauuechiuche  nave  gseit. Us latinisch  nave  hets  navata  im Italiänische,  nef  im Französische,  nave  im Änglischen u äbe, übersetzt,  Schiff  im Dütsche ggää. Im Dütsche Wörterbuech schribt dr Grimm: «Diese Bezeichnung des für die Laien bestimmten Teils der Kirche ist wohl erwachsen aus der Auffassung der Kirche als eines Schiffes, das uns vor dem Verderben der Sündflut rettet.»